ผมมีปัญหาเรื่องการเเข็งตัวของอวัยวะเพศเวลาจะมีเพศสัมพันธ์น่ะครับ คือตอนก่อนมีเพศมันพันธ์ก็เล้าโลมปกติ อวัยวะเพศก็แข็งตัว(เมื่อก่อนก็แข็งตัวไวมากแต่ปัจจุบันคือใช่เวลาพอสมควร) แต่พอเวลาที่จะใส่ถุงยางอนามัย มันมักจะหดตัวทุกที จนตอนนี้ผมเครียดมาก ไม่อยากมีปัญหากับแฟนด้วยเรื่องนี้ หรือบางครั้งแข็งตัวแล้วก็สอดใส่ไปแล้วก็เสร็จเร็วด้วย เลยกังวลมากครับ (ตอนนี้ผมอายุ21ปี)
สวัสดีค่ะ Metee Tijanthuekอวัยวะเพศไม่แข็งตัวเวลาจะมีเพศสัมพันธ์อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศแต่ถ้าสามารถแข็งได้ในสถานการณ์อื่นๆ ก็อาจจะไม่เกี่ยวกับสาเหตุทางกาย2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กแนะะนำพบแพทย์เพื่อตรวจร่างกายและซักประวัติเบื้องต้นว่าไม่มีปัญหาทางกายหากเป็นปัญหาทางจิตใจ การดูแลตัวเองเบื้องต้น ปรับทัศนคติทางเพศ เปิดใจพูดคุยกับผู้ที่เรามีเพศสัมพันธ์ด้วย และหาทางออกร่วมกัน ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเอง เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์ อีกทั้งยังไม่ทราบแน่ชัดว่าสาเหตุมาจากอะไรค่ะ